RESOLUCIÓN do 6 de setembro de 2022 pola que se outorgan as prazas para o grupo de rendemento ao abeiro da Orde do 26 de xullo de 2022 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2022/23, e se procede á súa convocatoria (código de procedemento PR952A).
Vicepresidencia Segunda e Consellería de Presidencia, Xustiza e Deportes — III. Outras disposicións — 04/10/2022

Antecedentes:
Primeiro. No Diario Oficial de Galicia número 148, do 4 de agosto, publicouse a Orde do 26 de xullo de 2022 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2022/23, e estableceuse no seu artigo 5 un prazo límite de presentación das solicitudes dun mes a partir do día seguinte ao da súa publicación no DOG.
Segundo. Unha vez que todas as federacións obxecto desta convocatoria presentaron as solicitudes correspondentes, o 2 de setembro de 2022 a comisión de selección comunícalles ás federacións solicitantes a listaxe provisional de avaliación de solicitudes admitidas, excluídas e pendentes de emenda, presentadas ao abeiro da mencionada resolución de convocatoria, para a formulación de alegacións, emendar erros ou achegar documentación.
Terceiro. Na data do 5 de setembro de 2022, a comisión de selección eleva o informe-proposta de valoración á Secretaría Xeral para o Deporte. Con base neste informe, a Secretaría Xeral para o Deporte emite a proposta de resolución definitiva tendo en conta que non figuran no procedemento nin son tidos en conta na resolución otros feitos nin outras alegacións ou probas que as aducidas polos interesados.
Fundamentos xurídicos:
– Lei 3/2012, do 2 de abril, do deporte de Galicia.
– Orde do 26 de xullo de 2022 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2022/23, e se procede á súa convocatoria (código de procedemento PR952A).
– Lei 39/2015, do 1 de outubro, do procedemento administrativo común das administracións públicas.
– Decreto 117/2022, do 23 de xuño, polo que se establece a estrutura orgánica da Vicepresidencia Segunda e Consellería de Presidencia, Xustiza e Deportes.
Acreditadas as actuacións levadas a cabo pola comisión de selección a que se refire o artigo 10 da Orde do 26 de xullo de 2022 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2022/23, tendo en conta a proposta da Secretaría Xeral para o Deporte, logo do estudo detallado das solicitudes formuladas comprobando a concorrencia dos requisitos requiridos, e en virtude das atribucións que me foron conferidas,
Primeiro. Outorgarlles as prazas para o uso das instalacións do Centro Galego de Tecnificación Deportiva ás persoas deportistas que se recollen no anexo I desta resolución, ordenadas alfabeticamente, unha vez aplicados os criterios establecidos nos artigos 18, 19, 21 e 23 das bases reguladoras do procedemento.
Segundo. Denegar as solicitudes que se recollen no anexo II desta resolución, ordenadas alfabeticamente, por non obteren a condición de beneficiario con base no establecido nos artigos 18, 19, 21 e 23 das bases reguladoras do procedemento.
Terceiro. Publicar as puntuacións outorgadas ás persoas solicitantes no anexo III desta resolución.
Cuarto. Esta resolución publicarase no Diario Oficial de Galicia, exporase na páxina web da Secretaría Xeral para o Deporte http://deporte.xunta.gal/ e será notificada ás federacións deportivas galegas solicitantes.
Esta resolución esgota a vía administrativa e contra ela pode interporse un recurso potestativo de reposición perante a persoa titular da Vicepresidencia Segunda e Consellería de Presidencia, Xustiza e Deportes, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 125 da Lei 39/2015, do 1 de outubro, do procedemento administrativo común das administracións públicas, ou ben un recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, segundo dispoñen os artigo 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de setembro de 2022
Bolsas de residente 2:
Segundo indica o artigo 12.3: «[...], o beneficiario disporá dun prazo de dez días para a súa aceptación; trascorrido este sen que se produza manifestación expresa, entenderase tacitamente aceptada».
E no artigo 12.4 di: «As baixas que se produzan unha vez publicada a listaxe definitiva teñen que ser comunicadas inmediatamente e por escrito polo/a interesado/a ao enderezo de correo cgtd@xunta.gal para que poidan ser cubertas».
Bolsas de externo 2:
Segundo indica o artigo 12.3: «[...], o beneficiario disporá dun prazo de dez días para a súa aceptación; trascorrido este sen que se produza manifestación expresa, entenderase tacitamente aceptada».
E no artigo 12.4 di: «As baixas que se produzan unha vez publicada a listaxe definitiva teñen que ser comunicadas inmediatamente e por escrito polo/a interesado/a ao enderezo de correo cgtd@xunta.gal para que poidan ser cubertas».
Motivo da non concesión da bolsa:
A adxudicación definitiva das prazas desta listaxe quedará condicionada polos seguintes aspectos:
– O número de bolsas, como se indica no artigo 19, para o grupo de rendemento: 12 prazas de residente 2, o resto serán externos 2, ata completar as 160 prazas ofertadas na resolución.
– A orde de concesión de praza é pola máxima nota obtida e a continuación concédese o tipo de praza en función da cota asignada; o resto serán externo 2.